Държавен вестник, бр. 105, 2024 г., стр. 9

БРОЙ  105	
Д Ъ Р Ж А В Е Н  В Е С Т Н И К 	
СТР.  9  
на Закона за контрол върху наркотичните 
вещества и прекурсорите.
(7) Термолабилните лекарствени и имуно­
логичните ВЛП се съхраняват в хладилници 
при температури съгласно изискванията, по­
сочени от производителя или във фармакопея.
(8) Леснозапалимите и горимите ВЛП се 
съхраняват при спазване на противопожар­
ните изисквания.
(9) Ветеринарни лекарствени продукти, 
показали несъответствия с изискванията 
за качество, с изтекъл срок на годност, с 
повредени първични или външни опаковки, 
блокирани и/или изтеглени от потребителя и 
предназначени за връщане на производителя, 
друг търговец или за унищожаване, се съхра­
няват на отделно обозначено за целта място.
(10) Ветеринарни лекарствени продукти по 
ал. 9 се бракуват незабавно и унищожават по 
реда на чл. 301 от ЗВД в срок до 1 година от 
бракуването.
Чл. 9. (1) Различните видове ВЛП и раз­
личните партиди от един вид ВЛП се съх­
раняват на разстояние, което не позволява 
смесването им.
(2) Ветеринарни лекарствени продукти се 
подреждат по азбучен ред, по фармакологични 
групи или по производители.
(3) Ветеринарни лекарствени продукти 
се съхраняват на места, защитени от пряка 
слънчева светлина.
Чл. 10. (1) Във ветеринарномедицинската 
аптека целогодишно се осигурява температура 
от 15 до 25 °С и влажност на въздуха до 75 %.
(2) Всяко помещение в аптеката по ал. 1 
се оборудва с термометър и влагомер, като 
стойностите за температура и влажност се 
отчитат двукратно всеки ден и се вписват в 
дневник.
(3) Всеки хладилник или хладилна камера 
се оборудва с термометър, като стойностите 
за температура се отчитат двукратно всеки 
ден и се вписват в дневник.
Чл. 11. (1) Помещенията по чл. 6, ал. 2:
1. се поддържат чисти, като редовно се 
почистват и дезинфекцират съгласно инструк­
ция, утвърдена от управителя на съответната 
ветеринарномедицинска аптека;
2. са така конструирани, разположени и 
оразмерени, че да позволяват поддръжка, 
почистване и дезинфекция, както и предот­
вратяване на замърсяването, включително 
образуването на конденз, плесен, роненето 
на частици и проникването на насекоми и 
гризачи;
3. осигуряват необходимото работно прос­
транство за изпълнение на всички операции, 
свързани с търговията на дребно с ВЛП.
(2) Приборите във ветеринарномедицин­
ската аптека се поддържат чисти съгласно 
инструкцията по чл. 12, ал. 3, т. 1.
(3) Измервателните уреди, подлежащи на 
метрологичен контрол съгласно Закона за 
измерванията, следва да бъдат калибрирани.
(4) Персоналът във ветеринарномедицин­
ската аптека е задължен да работи с чисто 
работно облекло и да поддържа добра лична 
хигиена съгласно инструкцията по чл. 12, 
ал. 3, т. 4.
(5) Насекомите и гризачите системно се 
унищожават съгласно инструкцията по чл. 12, 
ал. 3, т. 2.
(6) Във ветеринарномедицинската аптека 
трябва да са осигурени условия за естествена 
или изкуствена вентилация.
Чл. 12. (1) Притежателят на разрешение за 
търговия на дребно с ВЛП води и съхранява 
документацията съгласно изискванията на 
чл. 356 от ЗВД. 
(2) За ВЛП, за които не се изисква ветери­
нарна рецепта, притежателят на разрешение за 
търговия на дребно с ВЛП води и съхранява 
най-малко следната документация:
1. наименование на ВЛП;
2. получено количество;
3. дата на доставка;
4. наименование и постоянен адрес или 
регистрирано място на стопанска дейност на 
търговеца на едро с ВЛП – доставчик.
(3) Управителят на ветеринарномедицин­
ската аптека утвърждава инструкции за:
1. почистване и дезинфекция на помеще­
нията и оборудването;
2. унищожаване на насекоми и гризачи;
3. приемане и продажба на ВЛП;
4. хигиена на персонала;
5. бракуване и унищожаване на ВЛП съг­
ласно чл. 301 от ЗВД.
Г л а в а  т р е т а
ТЪРГОВИЯ НА ДРЕБНО С ВЕТЕРИНАР­
НИ ЛЕКАРСТВЕНИ ПРОДУКТИ ОТ РАЗ­
СТОЯНИЕ
Чл. 13. (1) Търговията на дребно с ВЛП 
от разстояние се извършва от физическо 
лице – едноличен търговец или юридическо 
лице, регистрирано по Търговския закон, по­
лучило разрешение за търговия на дребно с 
ВЛП от изпълнителния директор на БАБХ и 
при условията на чл. 104 от Регламент 2019/6.